**Երկարացված օրվա կազմակերպման կարգ**

1. Իրավական հիմքը, նպատակը

Երկարացված օրվա կրթական ծրագրի գործունեության կարգը (այսուհետ` կարգ) որոշված է կրթահամալիրի զարգացման 2009-2012 թթ ծրագրով (կետ): Երկարացված օրվա ծառայությունը լրացուցիչ կրթություն է, որի համար ծնողը կնքում է լրացուցիչ պայմանագիր: Երկարացված օրվա ծրագրի սովորողները, երկարացված օրվա խմբերը գործում են կրթահամալիրի կրտսեր դպրոց-պարտեզներում (Նոր դպրոց-պարտեզ,. Դպրոց-պարտեզ, Գեղարվեստի դպրոց-պարտեզ) և Հիմնական դպրոցում (այսուհետ` դպրոց): Խմբում պայմանագրով որոշված կարգով կարող են ընդգրկվել մինչև 20 սովորող: Ծնողական խմբի առաջարկով կարող են ստեղծվել փոքրաքանակ խմբեր, որի համար ստեղծվում պայմանագրի հավելված: Ուսուցողական ծրագրի ղեկավարները սովորողի ծնողին պայմանագիր կնքելուց առաջ ծանոթացնում են երկարացված օրվա գործունեությանը, նյութական և ուսումնական պայմաններին: Ուսումնական տարվա ընթացքում յուրաքանչյուր պահի ծնողի պահանջով սահմանված կարգով կարող է ընդհատել ծառայությունը, որի մասին նախապես` տվյալ ամսվա համար, տեղեկացնում է ուսուցողական ծրագրի գրասենյակ: Գործունեության ողջ ընթացքում հարգվում են սովորողի անհատականություննու ինքնուրույնությունը, երեխայի իրավունքները:

**Դաստիարակը**

 Դաստիարակը(դասավանդող), ով ընտրվել է մրցութային կարգով մասնակցում է կրթահամալիրում կազմակերպված վերապատրաստումներին կամ անցել է սահմանված փորձաշրջանը: Դաստիարակի գործունեությունը համակարգում, համապատասխան կարգով մեթոդական աջակցություն է ցուցաբերում այդ դասարանում աշխատող դասվարը(ները): Դաստիարակը դասվարի, ուսումնական կենտրոնի ղեկավարի ևմասնագետների աջակցությամբ որոշում է գործունեության բովանդակությունը, կազմում աշխատանքային նախագիծ (ամսական, օրական կամ շաբաթական), ստեղծում ուսումնական նյութեր, ապահովում ուսուցման համար համապատասխան միջավայր: Դաստիարակը կազմակերպում է սովորողի լրացուցիչ կրթությունը: Դաստիարակը գրում է կիսամյակային և տարեկան հաշվետվություն: Դաստիարակը պատասխանատու է դպրոցում գտնվելու ընթացքում սովորողի անվատանգության, միջավայրը մշտապես հիգիենիկ վիճակում պահելու, սովորողի ինքնուրույն գործունեության, ինքնասպասարկման, տեխնոլոգիական հմտությունների և ստեղծականության զարգացման, սովորելու ցանկությունը շարունակ զորացնելու համար: Դաստիարակը սովորողի ծնողի հետ մշտապես պահպանում է գործընկերային հարաբերություններ, սովորողի գործունեության մասին տրամադրում ամբողջական տեղեկություններ էլեկտրոնային մատյանում: Դաստիարակը ունի ինտերնետին միացած անհատական համակարգիչ, թվային ֆոտոխցիկ և ձայնագրիչ, անարգել օգտվում է կրթահամալիրի գրադարանի հնարավորություններից: Երկարացված խմբի գործունեության մասին դաստիարակը, սովորողը տեղադրում են դպրոցների կայքերում:

**Երկարացված օրվա գործունեությունը**

 Դասարանն ապահովված է 54-72 քառ. մետր բարեկարգ տարածքով` իր սանհանգույցով, և համապատասխան գույքով, ուսուցման միջոցներով, բակ- պարտեզով, թվային միջոցներով: Սովորողների ամենօրյա հաճախման հաշվառումը գրանցվում է խմբի համար նախատեսված էլեկտրոնային մատյանում: Երկարացված օրվա պարապմունքները սկսվում են ժամը տվյալ դասարանի, խմբի դասացուցակով սահմանված դասերից հետո և ավարտվում 16.30: Պարապմունքները անվտանգ են, համապատասխանում են երեխայի կենսաբանական, անհատական առանձնահատկություններին, կազմակերպվում են տվյալ գործունեության համար պատշաճ տեխնիկական-լաբորատոր պայմաններում: Դաստիարակը երկարացված օրվա ծրագրից հետո սովորողների խմբի, որոնք օգտվում են տրանսպորտային ծառայություն, ճանապարհում են տուն: